2011R0144 — SL — 10.03.2011 — 000.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

popravljena z:

▼B

UREDBA KOMISIJE (EU) št. 144/2011

z dne 17. februarja 2011

o spremembi Uredbe (EU) št. 206/2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi ( 1 ), in zlasti uvodnega stavka člena 8, prvega pododstavka člena 8(1) in člena 9(2)(b) Direktive,

ob upoštevanju Direktive Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/ES in 92/65/EGS ter razveljavitvi Direktive 72/462/EGS ( 2 ) in zlasti prvega pododstavka člena 6(1) in člena 7(e) Direktive,

(1) Direktiva Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti ( 3 ) se uporablja za trgovino z govedom znotraj Unije. Določa, da mora govedo za vzrejo in proizvodnjo prihajati iz črede, uradno proste enzootske goveje levkoze, in je v primeru živali, starejših od 12 mesecev, reagiralo negativno na individualni test, opravljen v 30 dneh pred premikom iz izvorne črede in v skladu z določbami Priloge D k Direktivi.

(2) Direktiva 64/432/EGS določa tudi diagnostične teste, ki jih je treba uporabiti za brucelozo, in zahteve v zvezi z izdajanjem spričeval za trgovino z govedom za vzrejo ali proizvodnjo v Uniji. Poleg tega navedena direktiva, kakor je bila spremenjena z Odločbo Komisije 2008/984/ES ( 4 ), zdaj vključuje test s fluorescentnimi označevalci kot standardni diagnostični test.

(3) Direktiva 2004/68/ES določa zahteve glede zdravstvenega varstva živali za uvoz v Unijo in tranzit skozi Unijo živih kopitarjev. Navedene zahteve vključujejo specifične zahteve glede zdravstvenega stanja živih kopitarjev, ki morajo temeljiti na pravilih, določenih v zakonodaji Unije v zvezi z boleznimi, za katere so dovzetne navedene živali.

(4) Direktiva 2004/68/ES navaja tudi, da se lahko določijo specifični pogoji za tretje države, za katere je Unija uradno prepoznala enakovrednost na podlagi uradnih jamstev glede zdravstvenega varstva, ki jih predložijo zadevne tretje države.

(5) Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval ( 5 ) določa zahteve za izdajo veterinarskih spričeval za vnos nekaterih pošiljk živih živali ali svežega mesa v Unijo. Prilogi I in II k Uredbi določata tudi sezname tretjih držav, njihovih ozemelj ali delov, iz katerih je dovoljen vnos pošiljk navedenih živali in mesa v Unijo.

(6) Poleg tega so v Prilogi I k Uredbi (EU) št. 206/2010 navedeni specifični pogoji za vnos domačega goveda za vzrejo in proizvodnjo v Unijo, skupaj z vzorcem veterinarskega spričevala za navedene živali, vključno z vrstami bivolov (Bubalus) in bizonov (Bison) ter njunimi križanci (BOV-X).

(7) Posebni pogoj „IVb“ Priloge I k Uredbi (EU) št. 206/2010 se nanaša na „ozemlje z odobrenimi kmetijskimi gospodarstvi, priznanimi kot uradno prostimi enzootske goveje levkoze (EGL), za izvoz živih živali v Unijo, ki jih spremlja veterinarsko spričevalo v skladu z vzorcem (BOV-X)“. Ta posebni pogoj je treba spremeniti tako, da bo upošteval določbe glede čred, uradno prostih enzootske goveje levkoze iz Direktive 64/432/EGS.

(8) Zato je posebni pogoj IVb iz dela 1 Priloge I k Uredbi (EU) št. 206/2010 in vzorec veterinarskega spričevala (BOV-X) iz dela 2 navedene priloge treba ustrezno spremeniti.

(9) Poleg tega je del 6 Priloge I k Uredbi (EU) št. 206/2010 treba spremeniti tako, da bo upošteval diagnostični test s fluorescentnimi označevalci iz Direktive 64/432/EGS.

(10) Uredba (EU) št. 206/2010 določa tudi, da mora sveže meso, vnešeno v Unijo, ustrezati zahtevam iz ustreznega veterinarskega spričevala za navedeno meso v skladu z vzorci iz dela 2 Priloge II, ob upoštevanju katerih koli posebnih pogojev ali posebnih jamstev za tako meso.

(11) Bocvana je zaprosila za dovoljenje za izvoz v Unijo izkoščenega in zorjenega govejega mesa živali z območja pod veterinarskim nadzorom 4a na ozemlju, označenem kot BW-4 v stolpcu 2 preglednice v delu 1 Priloge II k Uredbi (EU) št. 206/2010.

(12) Zahteve za uvoz mesa iz tretjih držav v Unijo so odvisne od zdravstvenega stanja živali v tretji državi izvoznici, na njenem ozemlju ali delu. Mednarodna organizacija za zdravje živali (OIE) določa status slinavke in parkljevke (FMD) svojih držav članic in je maja 2010 ugotovila, da je zadevno območje prosto slinavke in parkljevke ter se cepljenje ne opravlja. Bocvana je ustanovila območje intenzivnega nadzora širine 10 km za ločitev območja brez bolezni od ostalih delov države.

(13) Bocvani je treba zato odobriti vnos v Unijo izkoščenega in zorjenega govejega mesa živali z območja brez bolezni. Stolpec 4 preglednice v delu 1 Priloge II k Uredbi (EU) št. 206/2010 se mora zato nanašati na vzorec veterinarskega spričevala BOV. Del 1 Priloge II k navedeni uredbi je zato treba ustrezno spremeniti.

(14) Prilogi I in II k Uredbi (EU) št. 206/2010 je zato treba ustrezno spremeniti.

(15) Treba je določiti prehodno obdobje, da se državam članicam in industriji omogoči dovolj časa, da sprejmejo potrebne ukrepe za uskladitev z zahtevami iz Uredbe (EU) št. 206/2010, kakor jo spreminja ta uredba, ne da bi to kakor koli oviralo trgovino.

(16) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

ob upoštevanju naslednjega:

SPREJELA NASLEDNJO UREDBO: